Diari Oficial de la Generalitat Valenciana


Sumari del DOGV 3945, del 22-02-2001 (2001/1459)

RESOLUCIÓ de 7 de febrer de 2001, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/02/07/(1)/dof/vci/html**

### Dades del document

Número de DOGV
:   3945

Data del DOGV
:   22-02-2001

Secció del DOGV
:   I. DISPOSICIONS GENERALS

Número del document
:   2001/1459


Data del document
:   07-02-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * base de dades
    * dades personals
    * administració regional
    * legislació

RESOLUCIÓ de 7 de febrer de 2001, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal. [2001/1459]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en el seu article 2 que aquesta serà d'aplicació a les dades de caràcter personal registrades en suport físic que les faça susceptibles de tractament i per a qualsevol modalitat d'ús posterior d'aquestes dades pels sectors públic i privat.
  
Així mateix, la citada llei orgànica disposa en el seu article 20 que la creació, modificació o supressió dels fitxers de les administracions públiques només podrà fer-se mitjançant la disposició general publicada en el Boletín Oficial del Estado o diari oficial corresponent.
  
El decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat Valenciana, determina, en els seus articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria corresponent per raó de la matèria.
  
Per la seua banda, per al desenvolupament de la seua activitat, la Presidència de la Generalitat Valenciana necessita la creació dels fitxers automatitzats que es relacionen en l'annex.
  
Per tant, segons el que estableix l'article 35 de la Llei 5/1983, de 30 de desembre, de Govern Valencià, i una vegada complerts els tràmits establerts a l'article 12 del Decret 96/1998, de 6 de juliol, del Govern Valencià, resolc:
  
Article 1
  
Aquesta resolució té per objecte la creació dels fitxers informatitzats que s'indiquen en els annexos, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables dels corresponents fitxers adoptaran les mesures tècniques i organitzatives que calguen per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.
  
València, 7 de febrer de 2001.- El secretari general: Vicente Gomis Cerdán.
  
ANNEX
  
Centre directiu: Direcció General de Relacions Externes
  
Denominació del fitxer: Cens de valencians residents a l'estranger
  
a) Finalitat del fitxer i els seus usos previstos: relació institucional de la Generalitat Valenciana amb els valencians residents a l'estranger.
  
b) Persones o col·lectius sobre els quals es pretenga obtenir dades de caràcter personal o que estiguen obligats a subministrar-les: ciutadans espanyols que, d'acord amb l'article 4.1 de l'Estatut d'Autonomia de la Comunitat Valenciana, tenen la condició política de valencians i resideixen a l'estranger.
  
c) Procediment de recollida de dades: proporcionades periòdicament per l'Institut Nacional d'Estadística (INE), segons dades que hi ha al Cens d'Espanyols Residents Absents (CERA).
  
d) Estructura bàsica del fitxer: l'estructura està integrada per una fitxa per a cada u dels valencians residents a l'estranger.
  
Cada fitxa conté les dades següents:
  
- Nom i cognoms
  
- Domicili
  
- Sexe
  
- Data de naixement
  
e) Òrgan de l'administració responsable del fitxer: la Direcció General de Relacions Externes.
  
f) Serveis o unitats davant dels quals pogueren exercitar-se els drets d'accés, rectificació, cancel·lació i oposició: el Servei d'Accions Institucionals.


Còpia Permalink ELI